TOG เศร้า กำไร Q2/59 ลดลง 20% – ปันผล 0.10 บ./หุ้น XD 23 ส.ค.
TOG เศร้า กำไร Q2/59 ลดลง 20% อยู่ที่ 32.86 ลบ. จากปีก่อนอยู่ที่ 40.88 ลบ. หลังยอดขายลดลง ขณะที่งวด 6 เดือนกำไรเพิ่มขึ้น 28% อยู่ที่ 108.15 ลบ. จากปีก่อนอยู่ที่ 84.35 ลบ. - ใจดีปันผลเป็นเงินสดในอัตรา 0.10 บ./หุ้น XD 23 ส.ค. กำหนดจ่าย 9 ก.ย. 59
20 มี.ค. 2560

บริษัท ไทยออพติคอล กรุ๊ป จำกัด (มหาชน) หรือ TOG รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีกำไรสุทธิ 32.86 ล้านบาท หรือมีกำไรสุทธิ 0.07 บาทต่อหุ้น ลดลง 20% จากช่วงเดียวกันของปีก่อนที่มีกำไรสุทธิ 40.88 ล้านบาท หรือมีกำไรสุทธิ 0.09 บาทต่อหุ้น
ทั้งนี้ผลการดำเนินงานไตรมาสดังกล่าวที่มีกำไรลดลงเนื่องจาก บริษัทมียอดขายลดลงรวมถึงค่าใช้จ่ายในการขายและบริหารเพิ่มขึ้น ขณะที่ผลการดำเนินงานช่วง 6 เดือนแรกมีกำไรสุทธิ 108.15 ล้านบาท หรือ 0.23 บาทต่อหุ้น เพิ่มขึ้น 28% จากช่วงเดียวกันของปีก่อนที่มีกำไรสุทธิ 84.35 ล้านบาท หรือ 0.18 บาทต่อหุ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค.2559 ถึงวันที่ 30 มิ.ย.2559 อัตราจ่ายเป็นเงินสด 0.10 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค.2559 ทั้งนี้ กำหนดจ่ายเงินปันผลในวันที่ 9 ก.ย.2559
 